**DĖL ROKIŠKIO RAJONO SAVIVALDYBĖS ŠVIETIMO CENTRO NUOSTATŲ PATVIRTINIMO**

2021 m. rugsėjo 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais (aktuali redakcija), patvirtintais Lietuvos respublikos švietimo ir mokslo ministro 2011 m. birželio 29 d. įsakymu Nr. V-1164, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės švietimo centro nuostatus nauja redakcija

(pridedama).

2. Įgalioti Rokiškio rajono savivaldybės švietimo centro direktorę Elingą Mikulėnienę pasirašyti nauja redakcija patvirtintus nuostatus ir teisės aktų nustatyta tvarka įregistruoti juos Juridinių asmenų registre.

3. Pripažinti netekusiu galios Rokiškio rajono savivaldybės tarybos 2020 m. lapkričio 27 d. sprendimo Nr. TS-292 „Dėl Rokiškio rajono savivaldybės švietimo centro ir pedagoginės psichologinės tarnybos nuostatų patvirtinimo“ 1.1 punktu patvirtintus Rokiškio rajono savivaldybės švietimo centro nuostatus nuo nauja redakcija patvirtintų nuostatų įregistravimo Juridinių asmenų registre datos.

4. Sprendimą paskelbti Teisės aktų registre.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) perduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS ŠVIETIMO CENTRO NUOSTATŲ PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Patvirtinti Rokiškio rajono savivaldybės švietimo centro nuostatus, išdėstytus nauja redakcija.

**Teisinio reguliavimo nuostatos.** Lietuvos Respublikos vietos savivaldos įstatymas, Biudžetinių įstaigų įstatymas, Švietimo įstatymas, Nuostatų, įstatų ar statutų įforminimo reikalavimai (aktuali redakcija).

**Sprendimo projekto esmė.** Nuo 2021 m. liepos 1 d. Švietimo centre pradėjo dirbti teisės specialistas, todėl Švietimo centro nuostatuose turi būti įrašyti nauji punktai ir būtina keisti nuostatus, dėstant juos nauja redakcija. Įrašomi nauji punktai: 20.9 (nurodytas Ekonominės veiklos kodas – „teisinė veikla, kodas 69.10.“); 23.18 („konsultuoja ir teikia pagalbą rajono švietimo įstaigoms teisės klausimais“); 25.15 („atstovauti įstaigos ir rajono švietimo įstaigų interesus darbo ginčų komisijose, valstybės institucijose, savivaldybės institucijose, visų pakopų teismuose ir rengti susijusius dokumentus arba prireikus koordinuoti susijusių dokumentų rengimą“).

**Laukiami rezultatai.** Švietimo centro veiklą reglamentuos nuostatai, atitinkantys teisės aktų nustatytus reikalavimus. Nuostatai bus skelbiami viešai Švietimo centro svetainėje.

**Finansavimo šaltiniai ir lėšų poreikis**. Nuostatų įregistravimo mokestis Juridinių asmenų registre.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vyriausioji specialistė Jolita Geidanienė